CELEX: 62019CA0133
Language: el
Date: 2020-07-16 00:00:00
Title: Συνεκδικασθείσες υποθέσεις C-133/19, C-136/19 και C-137/19: Απόφαση του Δικαστηρίου (τρίτο τμήμα) της 16ης Ιουλίου 2020 [αιτήσεις του Conseil d’État (Βέλγιο) για την έκδοση προδικαστικής αποφάσεως] — B. M. M. (C-133/19 και C-136/19), B. S. (C-133/19), B. M. (C-136/19), B. M. O. (C-137/19) κατά État belge (Προδικαστική παραπομπή – Xώρος ελευθερίας, ασφάλειας και δικαιοσύνης – Μεταναστευτική πολιτική – Δικαίωμα οικογενειακής επανένωσης – Οδηγία 2003/86/ΕΚ – Άρθρο 4, παράγραφος 1 – Έννοια του «ανηλίκου τέκνου» – Άρθρο 24, παράγραφος 2, του Χάρτη Θεμελιωδών Δικαιωμάτων της Ευρωπαϊκής Ένωσης – Βέλτιστο συμφέρον του παιδιού – Άρθρο 47 του Χάρτη Θεμελιωδών Δικαιωμάτων της Ευρωπαϊκής Ένωσης – Δικαίωμα πραγματικής προσφυγής – Τέκνα του συντηρούντος τα οποία ενηλικιώνονται κατά τη διάρκεια της διαδικασίας λήψης αποφάσεως ή της διοικητικής διαδικασίας που κινείται κατά της αποφάσεως με την οποία απορρίπτεται αίτηση για οικογενειακή επανένωση)

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/14
            
         
      Απόφαση του Δικαστηρίου (τρίτο τμήμα) της 16ης Ιουλίου 2020 [αιτήσεις του Conseil d’État (Βέλγιο) για την έκδοση προδικαστικής αποφάσεως] — B. M. M. (C-133/19 και C-136/19), B. S. (C-133/19), B. M. (C-136/19), B. M. O. (C-137/19) κατά État belge
      (Συνεκδικασθείσες υποθέσεις C-133/19, C-136/19 και C-137/19) (1)
      
      (Προδικαστική παραπομπή - Xώρος ελευθερίας, ασφάλειας και δικαιοσύνης - Μεταναστευτική πολιτική - Δικαίωμα οικογενειακής επανένωσης - Οδηγία 2003/86/ΕΚ - Άρθρο 4, παράγραφος 1 - Έννοια του «ανηλίκου τέκνου» - Άρθρο 24, παράγραφος 2, του Χάρτη Θεμελιωδών Δικαιωμάτων της Ευρωπαϊκής Ένωσης - Βέλτιστο συμφέρον του παιδιού - Άρθρο 47 του Χάρτη Θεμελιωδών Δικαιωμάτων της Ευρωπαϊκής Ένωσης - Δικαίωμα πραγματικής προσφυγής - Τέκνα του συντηρούντος τα οποία ενηλικιώνονται κατά τη διάρκεια της διαδικασίας λήψης αποφάσεως ή της διοικητικής διαδικασίας που κινείται κατά της αποφάσεως με την οποία απορρίπτεται αίτηση για οικογενειακή επανένωση)
      (2020/C 297/18)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      B. M. M. (C-133/19 και C-136/19), B. S. (C-133/19), B. M. (C-136/19), B. M. O. (C-137/19)
      
         κατά
      
      État belge
      
         Διατακτικό
      
      
                  1)
               
               
                  Το άρθρο 4, παράγραφος 1, πρώτο εδάφιο, στοιχείο γ', της οδηγίας 2003/86/ΕΚ του Συμβουλίου, της 22ας Σεπτεμβρίου 2003, σχετικά με το δικαίωμα οικογενειακής επανένωσης, έχει την έννοια ότι η ημερομηνία αναφοράς για να καθοριστεί κατά πόσον άγαμος υπήκοος τρίτης χώρας ή ανιθαγενής είναι ανήλικο τέκνο, κατά τη διάταξη αυτή, είναι η ημερομηνία κατά την οποία υποβλήθηκε αίτηση εισόδου και διαμονής για λόγους οικογενειακής επανένωσης των ανηλίκων τέκνων και όχι η ημερομηνία κατά την οποία αποφάνθηκαν επί της αιτήσεως αυτής οι αρμόδιες αρχές του κράτους μέλους αυτού, ενδεχομένως κατόπιν προσφυγής κατά αποφάσεως με την οποία απορρίφθηκε μια τέτοια αίτηση.
               
            
                  2)
               
               
                  Το άρθρο 18 της οδηγίας 2003/86, ερμηνευόμενο υπό το πρίσμα του άρθρου 47 του Χάρτη Θεμελιωδών Δικαιωμάτων της Ευρωπαϊκής Ένωσης, έχει την έννοια ότι αντιτίθεται στην απόρριψη προσφυγής που ασκείται κατά της μη αποδοχής αιτήσεως οικογενειακής επανένωσης ανηλίκου τέκνου ως απαράδεκτης, για τον μόνο λόγο ότι το ανήλικο τέκνο ενηλικιώθηκε κατά τη διάρκεια της ένδικης διαδικασίας.
               
            
         (1)  ΕΕ C 164 της 13.05.2019.